EkBass/fiwiki-20250220-pages-articles huggingface dataset:
Keisarillinen krypta

Keisarillinen krypta (saks. Kaisergruft tai Kapuzinergruft) on Kapusiinikirkossa ja -luostarissa Wienissä Itävallassa sijaitseva hautakammio. Kirkko rakennettiin vuosina 1622–1632 ja vuodesta 1618 lähtien se on ollut Habsburg suvun jäsenten pääasiallinen hautapaikka.Introducing Vienna: Imperial Crypt Kryptaan on haudattu 150 Habsburg suvun jäsentä, joista 12 on keisareita ja 22 keisarinnoja ja kuningatarta.Wien.info: Imperial Crypt === Keisarit === * Keisari Matias * Keisari Ferdinand III * Keisari Leopold I * Keisari Joosef I * Keisari Kaarle VI * Keisari Frans I Stefan, Maria Teresian puoliso * Keisari Joosef II * Keisari Leopold II * Keisari Frans II * Itävallan keisari Ferdinand I * Keisari Maksimilian I, Meksikon keisari * Itävallan keisari Frans Joosef I === Keisarinnat === * Anna Tirolilainen (1585–1618), keisari Matiaksen puoliso * Maria Anna, keisari Ferdinand III:n 1. puoliso * Eleonora Magdalena Gonzaga (1630–1686), keisari Ferdinand III:n 3. puoliso * Maria Leopoldine, keisari Ferdinand III:n 2. puoliso * Margareeta Teresia, keisari Leopold I:n 1. puoliso * Eleonoora Magdalena (1655–1720), keisari Leopold I:n 3. puoliso * Claudia Felicitas (1653–1676), keisari Leopold I:n 2. puoliso * Elisabet Kristiina, keisari Kaarle VI:n puoliso * Maria Teresia * Maria Josefina (1739–1767), keisari Joosef II:n 2. puoliso * Isabella Maria (1741–1763), keisari Joosef II:n 1. puoliso * Elisabet Vilhelmine (1767–1790), keisari Frans II:n 1. puoliso * Maria Teresa, keisari Frans II:n 2. puoliso * Maria Ludovika (1787–1816), keisari Frans II:n 3. puoliso * Karoline Augusta (1792–1873), keisari Frans II:n 4. puoliso * Arkkiherttuatar Marie Louise, Ranskan keisarinna * Maria Anna, Itävallan keisari Ferdinand I:n puoliso * Elisabet, Itävallan keisari Frans Joosef I:n puoliso * Zita, Itävallan keisari Kaarle I:n puoliso Viimeisimmät kryptaan haudatut ovat arkkiherttua Otto (1912–2011), Itävallan keisari Kaarle I:n vanhin poika ja kruununperijä, joka luopui vaateestaan vuonna 1961 ja jonka vuonna 1979 saksalaiset äänestäjät valitsivat Euroopan parlamentin jäseneksi, jossa hän toimi useiden uudelleenvalintojen jälkeen pidempään kuin kukaan muu jäsen sekä puoliso arkkiherttuatar Regina (1925–2010). Hautapaikka on varattu arkkiherttuatar, prinsessa Yolande Marie Jeanne Charlotte de Lignelle (1923–2023), arkkiherttua Carl Ludvigin (1918–2007), Kaarle I:n ja keisarinna Zitan neljänneksi vanhimman pojan puolisolle.Capuchin Crypt Vienna | The burial place of the Habsburg emperors www.kapuzinergruft.com DIE HABSBURGER IN DER KAPUZINERGRUFT Vuodesta 1971 lähtien suvun jäsenet, kuten Kaarle I:n ja keisarinna Zitan nuorin poika arkkiherttua Rudolf (1919–2010) on enimmäkseen haudattu Sveitsin Murissa sijaitsevan benediktiiniläisluostarin Loretto-kappelin kryptaan, jonka kreivi Radebot von Habsburg perusti vuonna 1027. ==Lähteet== Luokka:Wienin rakennukset ja rakennelmat Luokka:Habsburgin hallitsijasuku Luokka:Hautakammiot
Alainen Kalajärvi

Alainen Kalajärvi on Koskenpäällä Jämsän pohjoisosassa sijaitseva noin yhdeksän hehtaarin laajuinen järvi. Etäisyys Jämsän keskustasta on 31 kilometriä luoteeseen ja Tampereelta 90 kilometriä koilliseen. Lähin kaupunkimainen keskus on Mänttä seitsemäntoista kilometriä lounaaseen. == Maantiede == Alainen Kalajärvi muodostaa kolmen järven kokonaisuuden Vataanjoen valuma-alueen lounaisosassa yhdessä Yläisen Kalajärven ja Keskisen Kalajärven kanssa. Ensin mainittu sijaitsee Alaisen Kalajärven luoteispuolella, jälkimmäinen länsipuolella. Järvien eteläpuolella sijaitsee Joutsenlammi ja kaakkoispuolella Riihijärvi. Alaisen Kalajärven eteläosasta lähtee laskuoja Riihijärveen. Järven pohjoisimman osan lahtea yhdistää järven pääaltaaseen kapea salmi. Vataanjoen valuma-alue on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Vesistön suurin järvi on Koijärvi, jonka pinta on noin 32 metriä Alaista Kalajärveä alempana. == Lähteet == Luokka:Jämsän järvet Luokka:Iso Rautaveden alue
Ronit Elkabetz

Ronit Elkabetz (27. marraskuuta 1964 – 19. huhtikuuta 2016) oli israelilainen näyttelijä, elokuvaohjaaja ja käsikirjoittaja. Hänelle myönnettiin uransa aikana useita palkintoja, kuten kolme Ophir-palkintoa, ja hänen yhdessä veljensä Shlomi Elkabetzin kanssa ohjaama ja käsikirjoittama elokuva Gett oli Golden Globe -palkinnon ehdokkaana. Elkabetz syntyi marokonjuutalaisille maahanmuuttajavanhemmille Beersebassa. Hän teki töitä mallina ennen kuin aloitti elokuvauransa vuonna 1990. Hän teki ohjausdebyyttinsä vuonna 2004 yhteistyössä veljensä Shlomi Elkabetzin kanssa. Hän myös näytteli kaikissa ohjaamissaan elokuvissa. == Valikoitu filmografia == === Näyttelijänä === * Sh'Chur (1994) * Hatuna Meuheret (2001) * Ve'Lakhta Lehe Isha (2004) * Orkesterin vierailu (2007) * Or (2004) * Shiva (2008) * Mabul (2010) * Gett (2014) === Ohjaajana === * Ve'Lakhta Lehe Isha (2004) * Shiva (2008) * Gett (2014) == Lähteet == Luokka:Israelilaiset näyttelijät Luokka:Israelilaiset elokuvaohjaajat Luokka:Käsikirjoittajat Luokka:Vuonna 1964 syntyneet Luokka:Vuonna 2016 kuolleet
1542 Schalén

1542 Schalén on tähtitieteilijä Yrjö Väisälän vuonna 1941 löytämä asteroidi eli pikkuplaneetta. Se on nimetty ruotsalaisen tähtitieteilijän Carl Schalénin mukaan. Kansainvälisissä yhteyksissä asteroidin nimi voidaan kirjoittaa myös tarkkeettomassa muodossa Schalen. Schalénin likimääräinen läpimitta on 37 kilometriä. Kohde sijaitsee Auringosta suunnilleen 3,1 kertaa niin kaukana kuin Maa, ja sen kierros Auringon ympäri kestää noin 5,5 vuotta. ==Lähteet== Luokka:Päävyöhykkeen asteroidit
Kangasjärvi (Multia)

Kangasjärvi on 20 hehtaarin laajuinen järvi Multialla. Se sijaitsee ylänkömaalla seitsemäntoista kilometriä Multian kuntakeskuksesta koilliseen. Järven keskisyvyys on vain puoli metriä ja tilavuus noin 98 000 kuutiometriä. == Maantiede == Kangasjärvi kuuluu Pengerjoen yläosan alueen kolmannen jakovaiheen vesistöön, toinen jakovaihe on Pengerjoen valuma-alue ja ensimmäinen Jämsän reitin valuma-alue. Päävesistö on Kymijoen vesistö. Kangasjärvi on Pengerjoen yläosan alueen toiseksi suurin vakavesi, suurin eli Lauttajärvi sijaitsee sen itäpuolella.Pengerjoen yläosan alue. Järviwiki. Viitattu 8.2.2021. Kangasjärven länsipuolella levittäytyy Kangasjärvenkangas, koillisessa on Tervavuori. Ympäristössä on useita lampia. == Lähteet == Luokka:Multian järvet Luokka:Pengerjoen valuma-alue
Josef Benz

Josef ”Sepp” Benz (20. toukokuuta 1944 Zürich – 5. helmikuuta 2021 Zürich) oli sveitsiläinen rattikelkkailija, olympiavoittaja, maailman- ja euroopanmestari. == Elämä ja urheilu-ura == Benz osallistui urallaan kaksiin talviolympialaisiin: Innsbruckissa 1976 hän saavutti Erich Schärerin kanssa kahden miehen kelkoissa pronssia ja Sveitsin neljän miehen kelkassa hopeaa. Lake Placidissa 1980 Benz ja Schärer voittivat kahden miehen kelkallaan kultaa, ja Sveitsi sijoittui jälleen neljän miehen kelkoissa hopealle. Benz voitti myös useita mitaleja MM- ja EM-kilpailuista.Olympedia Kansainvälisessä lajiliitossakin toiminut Benz kuoli Zürichissähttps://www.blick.ch/sport/wintersport/bob/sepp-benz-war-der- bremser-der-nation-corona-todesdrama-um-schweizer-bob-olympiasieger- id16333328.html 76-vuotiaana 5. helmikuuta 2021 pandemiana riehuneeseen COVID-19-koronavirustautiin.https://www.fil-luge.org/en/news/fil-mourns- former-executive-board-member-josef- benzhttps://www.ibsf.org/en/news/8-bobsleigh/22061-ibsf-mourns-the-death-of- sepp-benz == Lähteet == * === Viitteet === == Aiheesta muualla == * Luokka:Sveitsiläiset rattikelkkailijat Luokka:Sveitsiläiset olympiavoittajat Luokka:Vuonna 1944 syntyneet Luokka:Vuonna 2021 kuolleet
Ylitalo (Tuusula)

Ylitalo (joskus myös: Ehon talo) oli Tuusulan Hyrylässä sijainnut suurtila ja kievari aina vuoteen 1990 asti, jolloin Tuusulan kunta purki tilan rakennukset uuden Kievarin kerrostaloalueen tieltä. Kievari juonsi juurensa Hyrylän kylän kantataloon Gästgifvarsiin, joka 1850-luvulla jakautui kahtia Ylitaloon ja Alitaloon. Ylitalon merkittävimmät omistajasuvut olivat Skogster ja Eskelin (myöhemmin suomennettu muotoon Eho). == Historia == Hyrylän kantatalo Gästgifvars jakaantui 1850-luvulla kahtia Ylitaloon (tunnetaan myös nimellä Rustholli ja Viksberg) ja Alitaloon. Gästgifvars tunnettiin alun perin Yrlän talona, mutta nimi vaihtui muotoon Gästgifvars, kun tila sai kievarirasitteen 1600-luvulla. Tilan jakaannuttua kahtia kievaritoiminta siirtyi Ylitalon tilalle, joka sijaitsi aivan Hämeentien varressa. 1850-luvulla Ylitalon omisti rusthollari Henrik Skogster. Kirjallisissa lähteissä mainitaan, että Ylitalon kievarissa oli vuonna 1862 hollikyytejä varten 16 hevosta ja 9 varahevosta lähitaloista. Henrik Skogsterin jälkeen Ylitalo siirtyi tämän pojalle Oskar Skogsterille, joka puolestaan myi tilan August Reinhold Eskelinille Keravan Postlarin talosta vuonna 1909. Ylitaloa alkoi hoitaa A. R. Eskelinin pojat Otto ja Eskil Eskelin, jotka suomensivat nimensä Olavi ja Esko Ehoksi. Näin tila siirtyi Ehon suvun omistukseen ja säilyi suvun omistuksessa vuoteen 1986 asti, jolloin Ylitalon viimeiset omistajat Martti Eho ja Anne Eho myivät tilan Tuusulan kunnalle. Tuusulan kunta kaavoitti tilan asuinalueeksi ja purki tilan rakennukset. Nykyisin paikalla sijaitsee Kievarin asuinalue. Ylitalon Ehojen (aiempien Eskelinien) sukuhaudat sijaitsevat Tuusulassa Paijalan hautausmaalla ja ovat yksiä hautausmaan merkittävimpiä hautamuistomerkkejä. === Kievaritoiminta === Majatalon pito ja Kievarin kyyditykset jatkuivat Ylitalolla vielä Esko Ehon aikana. Hevoset korvattiin pikku hiljaa autoilla autojen yleistyessä, kunnes vuonna 1955 säädettiin asetus kievarien lopettamisesta. Kievaritoimintaa harjoitettiin Ylitalolla yhteensä 105 vuotta. Ylitalon kievarin yksiä tunnetuimpia vieraita oli runoilija Eino Leino, joka majoittui kievarissa 1920-luvun alussa. === Ylitalo Suomen sisällissodan aikaan === Ylitalon maat olivat Suomen sisällissodan taisteluiden keskiössä Tuusulassa, kun saksalaiset hyökkäsivät etelästä 19.4.1918. Punaisten tukikohta oli läheisellä kirkonmäellä ja etulinja kulki Kievarin pellolla. Taistelu kesti kokonaisuudessaan muutaman tunnin, jonka ajan siviiliväestö oli suojautuneena muun muassa perunakellareissa. == Päärakennus == Ylitalon tilan päärakennus oli puurakenteinen puolitoistakerroksinen rakennus, jonka vanhimmat osat olivat luultavimmin peräisin 1800-luvulta. Rakennuksessa oli vesikatteena saumattu peltikatto, joka peitti myös rakennuksen kaksi muurattua savupiippua. Päärakennuksen yhteydessä oli myös piharakennuksia, kuten leivintupa, navetta ja hevostallit. == Lähteet == Luokka:Tuusulan rakennukset ja rakennelmat
1678 Hveen

1678 Hveen on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty tähtitieteilijä Tyko Brahen kotisaaren Venin mukaan. Hveenin likimääräinen läpimitta on 28 kilometriä. Kohde sijaitsee Auringosta suunnilleen 3,16 kertaa niin kaukana kuin Maa, ja sen kierros Auringon ympäri kestää noin 5 vuotta ja 7 kuukautta. ==Lähteet== Luokka:Päävyöhykkeen asteroidit
Postlar

Postlar (tunnetaan myös nimellä Mattila) on Keravalla sijaitseva vanha ratsutila ja kruunun virkatalo, joka kuuluu osaksi säveltäjä Jean Sibeliuksen suojeltua kulttuurimaisemaa. Postlar-Mattilan alue muodostaa yhdessä Keravan kartanon, Keravan kivisillan ja jokilaakson peltojen kanssa yhden Keravan merkittävimmistä kulttuurimaisemista. Sibeliukset asuivat Postlarin tilakeskuksessa sijaitsevassa Mattilan talossa vuosina 1899-1902. Nykyisin Mattilan talon omistaa Asunto Oy Keravan Mattila ja rakennus on muutettu paritaloksi. == Historia == Postlar tunnetaan vanhana ratsutilana ja kruunun virkatalona ja tila mainitaan kirjallisissa lähteissä jo 1500-luvun lopulla. Vuonna 1736 tila jaettiin kahtia Postlariksi ja Mattilaksi. Virkataloa viljelivät vuokramiehet eli lampuotit kun taas Mattilan omistajina mainitaan Eskelinien suku (myöhemmin nimi suomennettu muotoon Eho). Tilan pitkänomainen päärakennus on rakennettu 1800-luvun alussa. Tilakeskuksessa sijaitseva toinen asuinrakennus on 1800-luvun lopulta ja nuorin 1920-1930-luvulta. 1920-luvulla Suomen valtio otti Postlarin haltuunsa ja perusti tilan maille nuorisovankilan, eli nykyisen Keravan vankilan. Postlarin tilakokonaisuus kuuluu Firenzen maisemayleissopimuksen piiriin. === Sibeliukset Mattilassa === Tilan tilakeskuksessa on vuodesta 1730 sijainnut entisen Mattilan talon tilakeskus, jossa Sibeliukset asuivat vuosina 1899-1902. Mattilalla asuessaan Jean Sibeliuksella oli tuottelias jakso, johon kuuluu muun muassa Sibeliuksen 2. sinfonia ja Finlandia. Mattilassa Sibelius sävelsi myös sekä yksinlaulu- että kuoroteoksia. Postlarin pihapiiriä rajaavaa 1800-luvulla rakennettua kaksiosaista luhtiaittaa kutsutaan myös Sibeliuksen aitaksi, sillä säveltäjä asui siinä kesäisin. Tuottavasta ajasta huolimatta Sibeliusten aikaan Mattilassa mahtui myös surua; perheen kuopus Kirsti menehtyi lavantautiin. == Lähteet == Luokka:Keravan rakennukset ja rakennelmat Luokka:Jean Sibelius Luokka:Suomen 1800-luvulla rakennetut rakennukset ja rakennelmat
Harry F. Byrd

Harry F. Byrd Sr. (10. kesäkuuta 1887 – 20. lokakuuta 1966) oli yhdysvaltalainen sanomalehtien kustantaja, poliitikko ja Virginian demokraattisen puolueen johtaja neljän vuosikymmenen ajan Byrd-organisaationa tunnetun poliittisen ryhmittymän johtajana. Byrd toimi Virginian kuvernöörinä vuosina 1926–1930, jonka jälkeen hän toimi Yhdysvaltain senaattorina vuosina 1933–1965. Hän haki demokraattien presidenttiehdokkaaksi vuonna 1932, mutta hävisi ehdokkuuden tiukasti Franklin Rooseveltille. Tämän jälkeen hän ei koskaan hakenut presidenttiehdokkaaksi uudelleen, mutta hänet nimettiin ilman hänen lupaansa useita kertoja demokraattisen puolueen ehdokasehdokkaaksi. Vuoden 1952 vaaleissa hänet nimettiin America First Partyn varapresidenttiehdokkaaksi saaden koko maassa yhteensä 17 205 ääntä. Vuoden 1956 vaaleissa hänet nimettiin Kentuckyn States' Rights Partyn ehdokkaaksi, ja hän sai Kentuckyssä 2 657 ääntä, jonka lisäksi hän sai Etelä-Carolinassa itsenäisten valitsijamiesten kautta 88 509 ääntä. Lisäksi hän sai 15 valitsijamiesääntä vuoden 1960 presidentinvaaleissa, vaikkei ollut ko. vaaleissa lainkaan nimettynä ehdokkaana. Byrd kuoli vuonna 1966. Hänet haudattiin Mount Hebronin hautausmaalle Winchesteriin. ==Lähteet== ==Aiheesta muualla== Luokka:Yhdysvaltain senaatin jäsenet Luokka:Virginian kuvernöörit Luokka:Yhdysvaltalaiset demokraattipoliitikot Luokka:Vuonna 1887 syntyneet Luokka:Vuonna 1966 kuolleet
The Herald (Glasgow)

The Herald on Skotlannissa ilmestyvä sanomalehti, joka on perustettu vuonna 1783. Se on yksi maailman vanhimmista edelleen ilmestyvistä sanomalehdistä. The Herald on puolueisiin sitoutumaton, linjaltaan keskusta-vasemmistolainen julkaisu. Lehti kannatti vuoden 2014 kansanäänestyksessä Skotlannin pysymistä Yhdistyneen kuningaskunnan osana mutta vaati samalla, että devoluutiota eli vallan hajauttamista Britannian keskushallinnolta alueelliselle tasolle pitää jatkaa. The Heraldin ensimmäisessä numerossa vuonna 1783 oli skuuppi: Yhdysvaltain vapaussodan päättäneissä rauhanneuvotteluissa oli allekirjoitettu ensimmäiset sopimukset. Lehden nimi oli silloin Glasgow Advertiser. Nimi muutettiin muotoon The Glasgow Herald vuonna 1805 ja The Herald vuonna 1992. Lehden perustaja ja ensimmäinen päätoimittaja oli John Mennons. ==Lähteet== Luokka:Brittiläiset sanomalehdet Luokka:Glasgow’n historia
Simplex

Simpleksihttps://termipankki.fi/tepa/fi/haku/simpleksi () on yksisuuntaisen radioyhteyden nimitys. Siinä radioverkon käyttäjät joutuvat puhumaan peräkkäin toistensa jälkeen järjestyksessä, koska radio lähettää ja vastaanottaa samalla taajuudella. Simpleksiradioyhteyksiä on monissa pätevyystodistusta, lähetyslupaa ja taajuusmaksua edellyttämättömissä radiojärjestelmissä, kuten PMR446, RHA68-metsästysradio ja CB. Simpleksiä kehittyneempiä radioyhteyksiä ovat puolidupleksi ( tai semi-duplex) ja dupleksi (). Niissä lähettäjä ja vastaanottaja käyttävät yhteyksissään eri taajuutta lähettämiseen kuin vastaanottamiseen. ==Lähteet== Luokka:Radiotekniikka
Natchitochesin piirikunta

Natchitochesin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 38 158 vuonna 2019. Piirikunnan hallintokeskus on Natchitochesin kunta. Piirikunta on perustettu 10. huhtikuuta 1805. == Lähteet == == Aiheesta muualla == Luokka:Louisianan piirikunnat
Juhan Raudsepp

Juhan Raudsepp (10. joulukuuta 1896 Luke (nykyisin Lugaži), Latvia – 15. joulukuuta 1984 Tallinna, Viro) on virolainen kuvanveistäjä, joka teki lukuisia muistomerkkejä ja veistoksia Viron ensimmäisen itsenäisyyden aikana. == Nuoruus == Raudsepp kävi koulua Valgan kaupungissa ja siirtyi sieltä taidekouluun Penzaan, Venäjälle. Siellä opiskeli muitakin virolaisia ja latvialaisia joista tuli myöhemmin tunnettuja taiteilijoina. Penzan taidekouluun hänet sai lähtemään hänen piirustusopettajansa joka oli myös ollut siellä opiskelemassa. == Ura == Kun Viron vapaussota alkoi vuonna 1918, Raudsepp otti siihen osaa sodan loppuun vuoteen 1920 asti. Sodan jälkeen hän työskenteli taiteen opettajana Tarton keskikoulussa ja lukiossa. Hän järjesti vuodesta 1924 aktiivisesti näyttelyitä Virossa ja ulkomalla muun muassa: Riiassa, Helsingissä, Kielissä, Kölnissä, Moskovassa, Kaunasissa ja Budapestissa. Hän työskenteli vuodesta 1929 lähtien vapaana taiteilijana ja teki 1920-luvun lopulla ja 1930-luvulla useita Viron vapaussodan muistomerkkejä. Hän teki myös veistoksia useiden rakennusten julkisivuihin muun muassa: Viron pankin julkisivuun, kapteni Tiidemannin huvilan julkisivuun ja Tallinnan taidehallin julkisivuun veistokset Kauneus ja Työ (vir. Ilu ja Töö). Hänen suunnittelemansa suihkulähde jossa on veistos Naine vaagnaga paljastettiin vuonna 1936 Tornien aukiolla, Tallinnassa. Raudsepp teki myös lukuisia rintakuvia. Juhan Raudsepän vuonna 1905 valmistunut Vuoden 1905 terrorismin uhrien muistomerkki sijoitettiin Tallinnan Uusi tori -aukiolle vuonna 1931. Teos siirrettiin Rahumäen hautausmaalle vuonna 1959 ja tilalle tuli Lembit Palutederin ja Mart Portin (ark.) pronssiveistos Vuoden 1905 vallankumouksen muistomerkki. Saksalaisten vetäytyessä neuvostoliittolaiset pommittivat Tallinnaa suurpommituksissa 9.–10. maaliskuuta. Raudsepp loukkaantui tuolloin ja hänen Tallinnan taidehallin talossa sijainnut ateljeensa, sekä suuri määrä siellä olleita veistoksia tuhoutui. Neuvostomiehityksen aikana Raudsepp oli syrjäytettynä. Useita hänen Viron itsenäisyyden aikana tekemiään muistomerkkejä tuhottiin, poistettiin tai sijaintia muutettiin Neuvostoaikana. Raudsepp teki 1960-luvulla hautausmaille muistomerkkejä kaatuneille neuvostosotilaille. Hänelle myönnettiin vuonna 1982 Viron sosialistinen neuvostotasavallan ansioituneen taiteilijan kunniamerkki. Raudsepp kuoli Tallinnassa 15. joulukuuta 1984 == Kuvia teoksista == Tiedosto:Tallinn Art Hall, detail (cropped).JPG|Työ, 1934, Tallinna. Tiedosto:Juhan Raudsepp Kauneus 1937.JPG|Kauneus, 1937, Tallinna. Tiedosto:Juhan Raudsepp Naisen lantio 1936 Eva .JPG|Naine vaagnaga, 1936, Tallinna. == Lähteet == == Aiheesta muualla == * Luokka:Virolaiset kuvanveistäjät Luokka:Vuonna 1896 syntyneet Luokka:Vuonna 1984 kuolleet
Franklinin piirikunta (Louisiana)

Franklinin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 20 015 vuonna 2019. Piirikunnan hallintokeskus on Winnsboron kaupunki. Piirikunta on perustettu vuonna 1843. == Lähteet == == Aiheesta muualla == Luokka:Louisianan piirikunnat
Kristiina Holm

Kristiina Holm on suomalainen tietokirjailija ja aineenopettaja. Hän on laatinut oppikirjoja ja muita oppimateriaaleja yläkoulujen ja lukioiden käyttöön. Hän sai tammikuussa 2019 Suomen tietokirjailijat ry:n myöntämän Oppikirjailijapalkinnon.Kristiina Holm Suomen Tietokirjailijat ry Holm aloitti työnsä oppikirjailijana 2000-vuosikymmenen loppupuolella. Hänen töitään ovat yläkoulun uskonnonopetuksen vanha ja uusi Lipas-sarja, yläkoulun elämänkatsomustiedon kirja Etiikkaa elämänkatsomustietoon sekä lukion psykologian Mieli- ja Motiivi-sarjat. Hän on laatinut myös opettajan aineistoja, tehtäväkirjoja ja digitaalisia koetehtäviä oppimateriaaleihin sekä ideoinut oppitunneilla käytettäviä sähköisiä pelejä. Oppiarvoltaan Holm on kasvatustieteen tohtori. Hän työskentelee uskonnon, elämänkatsomustiedon ja psykologian lehtorina sekä opetusharjoittelun ohjaajana Helsingin Normaalilyseossa. == Lähteet == Luokka:Suomalaiset tietokirjailijat Luokka:Syntymävuosi puuttuu Luokka:Elävät henkilöt
3281 Maupertuis

3281 Maupertuis on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Löytö on tehty Turussa, ja se on nimetty Suomessa 1700-luvulla vierailleen ranskalaisen tutkijan mukaan. Maupertuis’n likimääräinen läpimitta on 13 kilometriä. Kohde sijaitsee Auringosta suunnilleen 2,35 kertaa niin kaukana kuin Maa, ja sen kierros Auringon ympäri kestää noin 3 vuotta ja 7 kuukautta. ==Lähteet== Luokka:Päävyöhykkeen asteroidit
Abu Za'bal

Abu Za'bal on kaupunki Egyptissä parikymmentä kilometriä Kairosta pohjoiseen. ==Maantiede== Abu Za'bal sijaitsee Ala-Egyptissä noin 24 kilometriä Kairosta pohjoiseen. ==Historia== Nykyisen Abu Za'balin paikalla on sijainnut kylä, jonka historia ulottuu muinaisiin aikoihin. Se tunnettiin aikaisemmin nimellä al-Kusayr. Ibn Mammati (k. 1209) mainitsee sen teoksessaan Kitab Kawanin al- dawawin. Nykyisen nimensä se on saanut Egyptin mamelukkien valtakauden päättyessä. Nimi mainitaan historiallisissa lähteissä ensimmäisen kerran Egyptin ensimmäisen osmanikuvernööri Khairbein tekemässä wakf-säädöksessä. Murad Bein joukot ryöstivät kylän ja pidättivät paikalliset šeikit 23. joulukuuta 1792. Napoleonin Egyptin sotaretkellä Abu Za'balin tuntumassa käytiin useampia taisteluja. Paikalla ollut kylä poltettiin 7. elokuuta 1788 paikallisten kieltäydyttyä toimittamasta ranskalaisille sotilaille tarvikkeita. Ranskalaiset iskivät myös viisi kuukautta myöhemmin 11. tammikuuta 1799 ryöstäen karjaa. Muhammad Ali perusti Abu Za'baliin Egyptin ensimmäisen lääketieteen oppilaitoksen vuonna 1827. Paikka sijaitsi tuolloin armeijan tukikohdan lähellä ja oppilaitoksen perustaminen liittyi jo vuonna 1825 Abu Za'baliin perustetun sotasairaalan toimintaan. Oppilaitosta johti ranskalainen Antoine Clot eli egyptiläisittäin Clot Bei. Oppilaitoksen toiminnan yhteydessä alettiin kääntää lääketieteellisiä teoksia arabiaksi. Lääketieteellinen opisto siirtyi Kairoon vuonna 1837. Sittemmin Abu Za'bal on ollut tunnettu etenkin suuresta vankilastaan. Vuonna 1933 Abu Za'baliin perustettiin leprasiirtokunta. Sen toiminta jatkui vielä 2010-luvulla Egyptin viimeisenä vastaavana leprasiirtokuntana. ==Talous== Abu Za'balissa sijaitsee esimerkiksi lannoite- ja kemikaaliteollisuutta. Paikalla on myös asevoimien sotateollisuutta, jonka tuotteisiin lukeutuvat esimerkiksi rakettimoottorit ja kranaatit. Suuri osa esimerkiksi Assuanin padon rakennuksessa käytetystä dynamiitista tuotettiin Abu Za'balissa. Paikalla on tuotettu myös kemiallisia aseita. ==Lähteet== Luokka:Egyptin kaupungit
McLaren Artura

McLaren Artura on McLaren Automotiven urheiluauto, jossa on hybridijärjestelmä. Tuotannon suunniteltu alku on vuosi 2021. Auto ei ole suora seuraaja aiemmalle McLaren 570S -sarjalle. Artura on yhtiön ensimmäinen varsinainen sarjatuotannossa oleva hybridijärjestelmää käyttävä malli. Kolmelitrainen V6-moottori tuottaa 577 hevosvoimaa ja 94 hevosvoiman sähkömoottorin avulla kokonaisteho on 671 hevosvoimaa. Sähkömoottorin avulla auto voi kulkea 11 mailia pelkästään sähköllä ja vaihteistossa ei enää tarvita peruutusvaihdetta, vaan peruutus hoidetaan sähkömoottorin avulla. Autossa 7,4 kWh akusto, joka voidaan ladata auton V6-moottorilla tai sähköverkosta. Sähkömoottori on rakenteeltaan aksiaalivuomoottori. Autossa ei ole jarrutusenergian talteenottoa jotta jarrutuntuma säilyy. == Lähteet == == Aiheesta muualla == * McLaren Artura valmistajan nettisivuilla Artura
Akhmim

Akhmim on kaupunki Niili varrella Egyptin Sohagin kuvernoraatissa. Sen asukasluku oli vuonna 2006 101 509\. ==Maantiede== Akhmim sijaitsee Egyptin Sohagin kuvernoraatissa Ylä-Egyptissä Niilin itärannalla. Sohag sijaitsee jonkin matkaa Niiliä alavirtaan päin joen länsirannalla. Matkaa Kairoon on noin 312 kilometriä. ==Historia== Kaupungin nykyinen nimi Akhmim on johdettu sen vanhasta koptinkielisestä nimestä Šmin. Kreikaksi se tunnettiin nimellä Khemmis ja myöhemmissä Bysantin valtakunnankautisissa teksteissä nimellä Panopolis. Aikanaan alueella puhutulla koptin murteella kirjoitettiin merkittävä määrä koptilaista kirjallisuutta. Sittemmässä kansanperinteessä tunnetaan Akhmimin Hermes Trismegistosin temppeli, joka ei kuitenkaan ole säilynyt nykypäiviin. Ibn Džubair kirjoitti temppelin puretun madrasan rakentamista varten 1300-luvulla, mutta lienee todennäköisempää, että temppeli on kadonnut jo tätä ennen. Mekkalaisten historioitsijoiden mukaan temppeliltä peräisin olleita pylväitä pystytettiin haramille. Fatimidien kalifi al- Mustansirin kaudella Akhmimista tuli oman maakuntansa keskus. Alueella kasvatettiin sokeriruokoa ja taateleja. Al-Jakubi mainitsee sen olleen tunnettu nahkamatoista. Keskiajalla se tunnettiin tuottoisan maatalousalueen keskuksena. Kaupungissa sijaitsi myös tulliasema. 1700-luvulla se menetti asemansa hallinnollisena keskuksena ja se liitettiin Girgasta hallittuun maakuntaan. Samalla vuosisadalla kaupunki kärsi Egyptin mamelukkien sisäisistä taisteluista. Levottomuuksissa teloitettujen joukossa oli tuolloinen kuvernööri Hasan Akhmimi, joka toteutti kaupungin moskeijan kunnostustyöt vuosina 1702–1704. ==Väestö== Akhmimin asukasluku oli vuonna 2006 101 509\. Sen väestö käsittää huomattavan koptilaiskristillisen vähemmistön. ==Lähteet== Luokka:Egyptin kaupungit
Lincolnin piirikunta (Louisiana)

Lincolnin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 46 742 vuonna 2019. Piirikunnan hallintokeskus on Rustonin kaupunki. Piirikunta on perustettu vuonna 1873. == Lähteet == == Aiheesta muualla == Luokka:Louisianan piirikunnat
Ogwashi Ukwu

Ogwashi Ukwu on kaupunki Deltan osavaltion igbokansan asuttamassa osassa Nigeriassa. Sen nimestä käytetään myös harvinaisempaa rinnakkaismuotoa Ogwashi Uku. Kaupunki sijaitsee osavaltion pääkaupungin Asaban länsipuolella ja toimii Aniocha South ‑nimisen paikallishallintoalueen pääkaupunkina. Sen väkiluku on nopeasti kasvanut yli 50 000:een. Kaupunki koostuu yhdeksästä kylästä, jotka ovat Ikelike, Umu Dei, Azungwu, Agidiase, Agidiehe, Ogbe Akwu, Ishekpe, Ogbe Onicha ja Ogbe Ani. == Kuvia == File:Adaigbo Secondary School, Ogwashi-Uku, Delta state.jpg File:Africa House, Ogwashi-Uku, Delta state.jpg File:African House, Ogwashi-Uku, Delta state.jpg File:Delta state Polytechnic, Ogwashi-Uku, Delta state 01.jpg File:Delta state Polytechnic, Ogwashi-Uku, Delta state 11.jpg File:Dynamic Women Health Care Centre, Ogwashi-Uku, Delta state2.jpg File:Owelle Ogwashi-Uku villa, Ogwashi-Uku, Delta state7.jpg File:Palace of the Ogwashi-Uku, Ogwashi-Uku, Delta state.jpg File:Owelle Ogwashi-Uku villa, Ogwashi-Uku, Delta state3.jpg Luokka:Nigerian kaupungit
Cinamon

Cinamon on vuonna 2005 Virossa perustettu elokuvayhtiö, jolla on teattereita Baltian maissa. Yrityksen pääkonttori sijaitsee Tallinnassa. Ensimmäinen Cinamon-teatteri avattiin Liettuan Kaunasissa loppuvuodesta 2005. ==Elokuvateatterit== Cinamonilla on kaikkiaan viisi elokuvateatteria. Cinamonin elokuvateatterit Cinamonin elokuvateatterit Cinamonin elokuvateatterit Cinamonin elokuvateatterit Kaupunki Teatteri Saleja Avattu Kaunas, Liettua Mega 5 2005 Riika, Latvia Alfa 8 2008 Liepāja, Latvia Balle 2 Tallinna, Viro Kosmos 3 (myös Imax) 2017 Tallinna, Viro T1 6 2018 == Teatterit Suomessa == Suomessa ensimmäinen ketjun teatteri perustettiin Kalasataman kauppakeskus Rediin syksyllä 2018. Redin toimipisteessä elokuvasaleja oli viisi, suurimmassa 220 ja muissa 120 paikkaa kussakin, eli yhteensä 700 paikkaa. Syksyllä 2019 Cinamon avasi kuuden salin teatterin Pasilan kauppakeskus Triplaan. Kesällä 2021 Cinamon ilmoitti lopettavansa toiminnan Triplassa, ja sen tilalle avattiin Bio Rex -teatteri. Tammikuussa 2022 Cinamon kertoi lopettavansa myös Redin elokuvateatterinsa toiminnan ja näin ollen väistyvän Suomesta. Syyksi liiketoiminnan lopettamiseen ilmoitettiin koronarajoitusten aiheuttamat talousvaikeudet. Kuten Triplassa, myös Redissä elokuvateatteritoimijaksi vaihtui Bio Rex. == Lähteet == == Aiheesta muualla == * Virallinen sivusto Luokka:Elokuvayhtiöt Luokka:Virolaiset yritykset
Amadou Doucouré

Amadou Doucouré (1919 Goumbou – 15. marraskuuta 1971 Bamako) oli Ranskan Sudanin edustaja Ranskan parlamentin ylähuoneessa. Doucouré kävi William Ponty -koulun ja työskenteli Compagnie du Niger français -yhtiön kirjanpitäjänä. 1930-luvulla hän perusti johtamansa Ranskan Sudanin kaupan alan työntekijöiden ammattiliiton. Doucouré toimi Bamakon kaupunginhallinnossa ja kuului toisen maailmansodan jälkeen Sudanin edistyspuolueeseen. Doucouré valittiin vuonna 1947 edistyspuolueen listalta Ranskan Sudanin edustajaksi Ranskan tasavallan neuvostoon. Hän kuului siellä sosialistiryhmään. Doucouré valittiin uudelleen tasavallan neuvostoon vuosina 1948 ja 1955. Doucourén edustajankausi Ranskan senaatissa päättyi vuonna 1959. Samana vuonna hänet valittiin Ranskan yhteisön senaattoriksi. ==Lähteet== Luokka:Malilaiset poliitikot Luokka:Vuonna 1919 syntyneet Luokka:Vuonna 1971 kuolleet
Germaniumtetrafluoridi

Germaniumtetrafluoridi (GeF4) on germaniumin ja fluorin muodostama epäorgaaninen molekyyliyhdiste. Yhdistettä voidaan käyttää elektroniikan komponenttien valmistuksessa. ==Ominaisuudet, valmistus ja käyttö== Huoneenlämpötilassa germaniumtetrafluoridi on väritöntä kaasua. Se sublimoituu eli muuttuu suoraan kiinteästä kaasuksi -36,6 °C:n lämpötilassa. Yhdisteestä tunnetaan myös trihydraatti (GeF4·3H2O), joka on väritöntä kiteistä ainetta. Aine on myrkyllistä ja sillä on valkosipulinkaltainen haju. Germaniumtetrafluoridi reagoi veden kanssa ja muodostaa ilmankosteuden vaikutuksesta vetyfluoridihuuruja. Germaniumtetrafluoridi on Lewis-happo ja reagoi esimerkiksi fluoridien kanssa muodostaen heksafluorogermanaatti-ionin ([GeF6]2-).Dennis W. Thomas, Tariq Mahmood & Charles B. Lindhal: Germanium and Germanium Compounds, Kirk-Othmer Encyclopedia of Chemical Technology, John Wiley & Sons, New York, 2011. Germaniumtetrafluoridia voidaan valmistaa fluoraamalla metallista germaniumia tai germaniumdioksidin ja fluoraavan reagenssin kuten fluorin tai uraaniheksafluoridin välisellä reaktiolla. Tyypillinen tapa valmistaa yhdistettä on myös kuumentamalla bariumheksafluorogermanaattia. :Ge + 2 F2 → GeF4 Germaniumtetrafluoridia käytetään valmistettaessa germaniumpuolijohteita käytettäväksi esimerkiksi CMOS-mikropiireissä. ==Lähteet== Luokka:Fluoridit Luokka:Germaniumyhdisteet
Ouachitan piirikunta (Louisiana)

Ouachitan piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 153 279 vuonna 2019. Piirikunnan hallintokeskus on Monroen kaupunki. Piirikunta on perustettu 31. maaliskuuta 1807. == Lähteet == == Aiheesta muualla == Luokka:Louisianan piirikunnat
Mamadou M’Bodje

Mamadou M’Bodje (19. heinäkuuta 1910 Diaby, Ranskan Sudan – 2. syyskuuta 1958 Bamako) oli Ranskan Sudanin edustaja Ranskan parlamentin ylähuoneessa. M’Bodje opiskeli William Ponty -koulussa ja työskenteli opettajana Sikassossa. Myöhemmin hän toimi Barouélin ja Bougounin koulujen rehtorina. Ranskan Sudanin opettajien ammattiliittoon kuulunut M’Bodje oli yksi Sudanin edistyspuolueen perustajista. Hänet valittiin edistyspuolueen listalta Ranskan Sudanin edustajaksi Ranskan tasavallan neuvostoon vuosina 1947, 1948 ja 1955. M’Bodje kuului tasavallan neuvostossa sosialistiryhmään. Hän työskenteli aktiivisesti siirtomaiden hyväksi ja tuli valituksi merentakaisten alueiden komitean puheenjohtajaksi vuonna 1958. Kilpailevan puolueen Sudanin liiton kannattajat lynkkasivat hänet samana vuonna Bamakossa. ==Lähteet== Luokka:Malilaiset poliitikot Luokka:Vuonna 1910 syntyneet Luokka:Vuonna 1958 kuolleet
Jacksonin piirikunta (Louisiana)

Jacksonin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 15 744 vuonna 2019. Piirikunnan hallintokeskus on Jonesboron kunta. Piirikunta on perustettu vuonna 1845. == Lähteet == == Aiheesta muualla == Luokka:Louisianan piirikunnat
Grantin piirikunta (Louisiana)

Grantin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 22 389 vuonna 2019. Piirikunnan hallintokeskus on Colfaxin kunta. Piirikunta on perustettu vuonna 1869. == Lähteet == == Aiheesta muualla == Luokka:Louisianan piirikunnat
Félicien Cozzano

Félicien Cozzano (25. syyskuuta 1899 Le Grau-du-Roi – 10. syyskuuta 1953 Pariisi) oli ranskalainen opettaja, joka toimi Ranskan Sudanin edustajana Ranskan parlamentin ylähuoneessa. Cozzano valmistui opettajaksi Montpellierissa ja lähti 23-vuotiaana Ranskan Sudaniin. Hän oli ensimmäinen ranskalainen opettaja Timbuktussa. Vuonna 1934 hänet nimitettiin Katibougoun normaalikoulun rehtoriksi. Cozzano erotettiin virasta vuonna 1940 hänen kieltäydyttään vannomasta uskollisuudenvalaa Vichyn hallitukselle. Toisen maailmansodan aikana Cozzano oli Ranskassa, jossa hän osallistui vastarintaliikkeen toimintaan. Hän palasi sen jälkeen Ranskan Sudaniin, jossa hän toimi aluekokouksen jäsenenä. Cozzano valittiin vuonna 1947 Ranskan Sudanin edustajaksi Ranskan tasavallan neuvostoon. Hän kuului siellä ensin sosialisteihin ja vuoden 1948 vaalien jälkeen Charles de Gaullen Rassemblement du peuple français -puolueeseen ja Action républicaine et démocratique -ryhmään. ==Lähteet== Luokka:Ranskalaiset poliitikot Luokka:Vuonna 1899 syntyneet Luokka:Vuonna 1953 kuolleet
LaSallen piirikunta (Louisiana)

LaSallen piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 14 892 vuonna 2019. Piirikunnan hallintokeskus on Jenan kunta. Piirikunta on perustettu 1. tammikuuta 1910. == Lähteet == == Aiheesta muualla == Luokka:Louisianan piirikunnat
Lafayetten piirikunta (Louisiana)

Lafayetten piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 244 390 vuonna 2019. Piirikunnan hallintokeskus on Lafayetten kaupunki. Piirikunta on perustettu 17. tammikuuta 1823. == Lähteet == == Aiheesta muualla == Luokka:Louisianan piirikunnat
Ibervillen piirikunta

Ibervillen piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 32 511 vuonna 2019. Piirikunnan hallintokeskus on Plaqueminen kaupunki. Piirikunta on perustettu vuonna 1807. == Lähteet == == Aiheesta muualla == Luokka:Louisianan piirikunnat
Livingstonin piirikunta (Louisiana)

Livingstonin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 140 789 vuonna 2019. Piirikunnan hallintokeskus on Livingstonin kaupunki. Piirikunta on perustettu 10. helmikuuta 1832. == Lähteet == == Aiheesta muualla == Luokka:Louisianan piirikunnat
Emanu-Elin temppeli

Emanu-Elin temppeli () on New Yorkin Upper East Sidella sijaitseva reformijuutalainen synagoga, joka on yksi maailman suurimmista synagogista. Rakennus valmistui vuonna 1929 kaupungin vanhimman reformijuutalaisen seurakunnan käyttöön, ja synagogan arkkitehtuuri yhdistelee bysanttilaista ja romaanista arkkitehtuuria uusmaurilaiseen tyyliin sekä moderniin art decoon. Emanu-Elin juutalainen seurakunta perustettiin jo vuonna 1845. Alun perin 33 hengen seurakunta tapasi kerrostalon toisessa kerroksessa Lower East Sidessa, mutta rakennutti vuonna 1868 oman synagogan, joka oli valmistuessaan Yhdysvaltojen suurin synagoga. Seurakunta siirtyi Lower East Sidelta nykyiselle paikalleen vuonna 1927. == Lähteet == Luokka:Manhattanin rakennukset ja rakennelmat Luokka:New Yorkin synagogat Luokka:Upper East Side
Paavo Niskanen

Paavo Niskanen (Niskakoski) (1. kesäkuuta 1836 Iisalmi – 8. elokuuta 1916 Nivala)KirjastoVirma: Paavo Niskanen. Viitattu 17.2.2021. oli suomalainen maanviljelijä ja valtiopäivämies. Niskasen vanhemmat olivat herännäisjohtaja, talollinen Vilhelm Niskanen ja Anna Alm ja puolisot vuodesta 1859 Fredrika Oja (k. 1909) ja vuodesta 1910 Maria Loviisa Marjoniemi, o.s. Niemi (k. 1921). Niskanen muutti 1842 Ylivieskaan ja seuraavana vuonna Nivalaan. Hänestä tuli veljensä kanssa isäntä Niskakosken tilalle, jota laajennettiin useilla maakaupoilla. Niskanen palkittiin suonviljelyksestä Talousseuran palkinnolla ja maanviljelyksestä hopeamitalilla. Niskanen harjoitti myös meijeritoimintaa ja piti nahkuriliikettä. Hän oli kunnallislautakunnan jäsen vuodesta 1867, kun Nivalan kunta perustettiin, ja kunnallislautakunnan puheenjohtaja 1873–1885. Hän kuului vuoden 1899 suureen lähetystöön Nivalan edustajana.Päiviö Tommila: Suuri adressi, s. 309. WSOY, 1999. Vuonna 1876 hän oli kirkolliskokouksen jäsen. Lautamies Niskanen oli 1871–1887, herastuomarin arvon hän sai 1878. Niskasella oli monia muitakin luottamustehtäviä, esimerkiksi Nivalan kunnan kassanhoitajana hän toimi 16 vuotta ja oli paikkakunnan säästöpankin perustajia sekä pankin ensimmäisen johtokunnan, hallituksen ja isännistön jäsen. Hän itse oli Nivalan suurimpia yksityisiä rahanlainaajia. Niskanen oli talonpoikaissäädyssä Piippolan tuomiokunnan edustaja valtiopäivillä 1872. Hän oli valtiopäivillä talousvaliokunnan jäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1836 syntyneet Luokka:Vuonna 1916 kuolleet
Erkan Nasib

Erkan Nasib (22. joulukuuta 1944 – 24. maaliskuuta 2016) oli suomalainen jääkiekkoilija, joka pelasi Tampereen Ilveksessä hyökkääjän pelipaikalla kausina 1963–1969 ja voitti kerran SM-hopeaa. Turun Tovereita Nasib edusti kauden 1965–1966. ”Nasse” saavutti jääkiekossa myös junioreiden SM-hopean vuonna 1963 ja SVUL:n Varsinais-Suomen piirin tekniikkamestaruuden vuonna 1967.Risto Rantala, Markku Siukonen, Seppo Tukiainen (vastaavat toimittajat): Urheilumme Kasvot Osa 3: Palloilu, s. 434. Jyväskylä: Oy Scandia Kirjat Ab, 1973. Nasib toimi Ilveksen johtokunnan jäsenenä, perinneyhdistys Ilves Takkuturkit -puheenjohtajana, Ilveksen A-junioreiden valmentajana jääkiekossa, TaPa:n juniorivalmentajana jalkapallossa ja Oriveden Fortunan pelaajavalmentajana. Nasib palkittiin Suomen Jääkiekkoliitto ry:n kultaisella ansiomerkillä. == Tilastot == Kausi Sarja Seura O M S P R 1963-1964 SM-sarja Ilves 4 0 0 0 0 1964-1965 SM-sarja Ilves 3 0 0 0 0 1965-1966 SM-sarja TuTo 19 5 2 7 10 1967-1968 SM-sarja Ilves 2 1 0 1 0 1968-1969 SM-sarja Ilves 13 1 0 1 0 YHT. 41 7 2 9 10 * 1 SM-hopea (Ilves, 1969) == Yksityiselämä == Erkan Nasib kuului Suomen tataariyhteisöön. Myös hänen isänsä Naim ja setänsä Lotfi pelasivat jääkiekkoa Ilveksessä.Baibulat, Muazzez: Tampereen Islamilainen Seurakunta: juuret ja historia. Jyväskylä: Gummerus Kirjapaino Oy, 2004. ISBN 952-91-6753-9. (s. 208) == Lähteet == Luokka:Suomalaiset jääkiekkoilijat Luokka:Suomen tataarit Luokka:Vuonna 1944 syntyneet Luokka:Vuonna 2016 kuolleet
Salt Laken piirikunta

Salt Laken piirikunta () on Yhdysvaltain Utahin osavaltiossa sijaitseva piirikunta. Sen väkiluku oli 1 160 437 vuonna 2019 ja sen pinta-ala on 2 090 neliökilometriä. Piirikunnan hallintokeskus osavaltion pääkaupunki ja suurin asutuskeskus on Salt Lake City. Piirikunta perustettiin 31. tammikuuta 1850. == Väestö == Piirikunnan asukkaista 70,4 prosenttia on valkoisia, 16,97 prosenttia latinalaisamerikkalaisia ja 4,22 prosenttia aasialaisia. 22,2 prosenttia osaavat myös muita kieliä kuin englantia. 91,8 prosenttia asukkaista on Yhdysvaltain kansalaisia. Piirikunnan väestön keski-ikä on 32.9 vuotta. ==Kuvia piirikunnasta== Tiedosto:Mount Olympus Utah.jpg|Mount Olympus -vuori piirikunnassa. Tiedosto:Salt Lake City After Dark from the Avenues.jpg|Salt Lake City. ==Lähteet== == Aiheesta muualla == Luokka:Utahin piirikunnat
Mathilda Lagermarck

Hedvig Eva Mathilda Lagermarck (10. toukokuuta 1853 Turku – 28. marraskuuta 1931 Helsinki) oli suomalainen laulaja (altto). Hän käytti taiteilijanimeä Mathilde Lagrini. Mathilda Lagermarck opiskeli laulua eri puolilla Eurooppaa 1870–1880-luvulla, ja hänen opettajiaan olivat Tukholmassa O. Arnoldson, Milanossa Francesco Lamperti ja Silvia della Valle, Pariisissa Pauline Viardot-García ja Dresdenissä Eugen Hildach. Lagermarck esiintyi paitsi Suomessa myös Euroopassa. Hän oli kiinnitettynä 1878–1879 Suomalaiseen Oopperaan, 1880–1881 Göteborgin Suureen teatteriin ja 1881–1884 Tukholman Kuninkaalliseen teatteriin, ja hän teki laajoja kiertueita kotimaassaan ja ulkomailla. Lagermarckin ääni oli laaja-alainen, ja hän saattoi laulaa niin draamallisia alttorooleja kuin koloratuuriosiakin. Lagermarck lopetti laulajanuransa avioiduttuaan vuonna 1888. ==Lähteet== * Otavan Iso Musiikkitietosanakirja 3, s. 612. Helsinki 1978. ISBN 951-1-04553-9 Luokka:Suomalaiset altot Luokka:Vuonna 1853 syntyneet Luokka:Vuonna 1931 kuolleet
Enok Nohteri

Enok Nohteri (1839 – ?) oli suomalainen maanviljelijä ja valtiopäivämies. Talollinen, lautamies ja herastuomari Nohteri toimi Uskelan kunnallislautakunnan ja kuntakokousten esimiehenä. Uskelassa Nohteri omisti myös tiilitehtaan. Hän oli talonpoikaissäädyssä Halikon tuomiokunnan edustaja valtiopäivillä 1877–1878. Valtiopäivillä hän oli lisätyn valtiovarainvaliokunnan jäsen ja talousvaliokunnan varajäsen. == Lähteet == Luokka:Suomalaiset maanviljelijät Luokka:Suomalaiset yrittäjät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1839 syntyneet Luokka:1900-luvulla kuolleet
Anders Nordling

Anders Nordling (1811–1892) oli suomalainen maanviljelijä ja valtiopäivämies. Maanviljelijä Nordling oli talonpoikaissäädyssä Piikkiön ja Halikon alisen tuomiokunnan edustaja valtiopäivillä 1867. Valtiopäivillä hän oli valtiovarain- ja suostuntavaliokuntien jäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1811 syntyneet Luokka:Vuonna 1892 kuolleet
1544 Vinterhansenia

1544 Vinterhansenia on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty tanskalaisen tähtitieteilijän Julie Marie Vinter Hansenin (1890–1960) mukaan. Vinterhansenian likimääräinen läpimitta on 20 kilometriä. Kohde sijaitsee Auringosta suunnilleen 2,37 kertaa niin kaukana kuin Maa, ja sen kierros Auringon ympäri kestää noin 3 vuotta ja 8 kuukautta. ==Lähteet== Luokka:Päävyöhykkeen asteroidit
August Samuel Nordström

August Samuel Nordström (17. maaliskuuta 1842 Viipuri – 25. toukokuuta 1914) Geni: August Samuel Nordström Viitattu 17.2.2021. oli suomalainen maanviljelijä ja valtiopäivämies. Nordströmin vanhemmat olivat Carl Friedric Nordström ja Alexandrine Lovisa Charlotta Hornborg. Maanviljelijä, Porvoon pitäjän Bosgårdin tilan omistaja ja kunnallismies Nordström oli talonpoikaissäädyssä Porvoon tuomiokunnan edustaja valtiopäivillä 1900. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1842 syntyneet Luokka:Vuonna 1914 kuolleet
Otto Mauritz Krebs

Otto Mauritz Krebs (10. elokuuta 1683 Obskowan tila, Inkerinmaa – 12. syyskuuta 1768 Sjundbyn linna, Siuntio) oli ruotsalainen aatelismies ja everstiluutnantti. Hän oli paašina kenraali, kreivi Otto Wellingkille vuonna 1698. Vuonna 1700 Krebs liittyi vapaaehtoisena Inkerin rakuunarykmenttiin, jossa hän eteni ajajaksi vuonna 1702. Seuraavana vuonna Krebs siirtyi Dückersin rakuunarykmenttiin, jossa hänestä tuli luutnantti 13.2.1706. Krebs vapautui vankeudesta vuonna 1722 ja hänet siirrettiin Uudenmaan ja Hämeen läänin jalkaväkirykmenttiin, jossa hän eteni kapteeniksi vuonna 1741. Otto Mauritz Krebs erosi everstiluutnantin tehtävistään 25.9.1750. Krebs avioitui Helena Adlercreutzin kanssa 1727 ja heille syntyi 9 lasta; Sofia Maria Elisabet, Helena Sofia, Otto Mauritz, Tomas Joakim, Erik Johan, Carl Herman, Anna Elisabet, Carl Johan ja Fredrik Johan. Pari asui Siuntiossa Sjundbyn linnassa, jota Krebs korjasi ja suurensi isonvihan jälkeen. Otto Mauritz Krebs teki Isonvihan tuhojen jälkeen paljon työtä myös Siuntion Pyhän Pietarin kirkon korjauksen eteen. Krebs lahjoitti kirkkoon suuren kattokruunun vuonna 1763 ja tämä kattokruunu, kuten myös hänen hautavaakunansa ovat esillä kirkossa. == Lähteet == Luokka:Ruotsalaiset upseerit Luokka:Ruotsalaiset aateliset Luokka:Vuonna 1683 syntyneet Luokka:Vuonna 1768 kuolleet
Adolf Nousiainen

Adolf Nousiainen (6. marraskuuta 1812 Karttula – 12. huhtikuuta 1870 Karttula) Geni: Adolf Nousiainen Viitattu 17.2.2021. oli suomalainen maanviljelijä ja valtiopäivämies. Nousiaisen vanhemmat olivat Antti Paavonpoika Nousiainen ja Anna Karttunen ja puoliso Maria Pulkkinen. Lautamies, herastuomari Nousiainen oli talonpoikaissäädyssä Kuopion tuomiokunnan edustaja valtiopäivillä 1867. Hän oli valtiopäivillä lakivaliokunnan varajäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1812 syntyneet Luokka:Vuonna 1870 kuolleet
Erik Nygård

Erik Nygård (1815–1901) oli suomalainen maanviljelijä ja valtiopäivämies. Talollinen Erik Nygård Lappträskistä oli talonpoikaissäädyssä Kymin (Uudenmaan lääni) tuomiokunnan edustaja valtiopäivillä 1867. Hän kuului säädyn ruotsinkieliseen ryhmään. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1815 syntyneet Luokka:Vuonna 1901 kuolleet
Paavo Nykänen

Paavo Nykänen (1820 – 1888 Pieksämäki) oli suomalainen maanviljelijä ja valtiopäivämies. Talollinen, kirkkoväärti Paavo Nykänen Pieksämäeltä oli talonpoikaissäädyssä Rautalammin tuomiokunnan edustaja valtiopäivillä 1867.Kivet kertovat. Pieksämäen vanhoilla hautausmailla, s. 22. Viitattu 17.2.2021. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1820 syntyneet Luokka:Vuonna 1888 kuolleet
Harpyijahauta

Harpyijahauta, joskus myös Kyberniksen hauta, on antiikin aikainen hautamuistomerkki Ksanthoksen kaupungissa Lyykiassa Vähässä-Aasiassa, nykyisessä Turkissa. Sen veistoskoristelut ovat nykyisin British Museumissa. Niin kutsuttu Harpyijahauta on peräisin klassisen kauden alusta noin vuodelta 480–470 eaa. Se sijaitsi lähellä Ksanthoksen teatteria. Muistomerkki on lyykialaisille haudoille tyypillinen tornihauta, jonka veistoskoristelut ovat kuitenkin kreikkalaistyyliset. Sen huippua kiersi reliefifriisi, jonka on nykyisin British Museumissa. Sen paikalla alkuperäisessä muistomerkissä on nykyisin friisin kopio. Hautamuistomerkin varsi on kalkkikiveä ja veistokset marmoria. Friisilaattojen korkeus on noin 1,03 metriä. Muistomerkin keskeisin reliefiveistos pohjoissivulla kuvaa sotilasta, joka ojentaa kypärää parrakkaalle miehelle, mahdollisesti kuninkaalle tai jollekin jumalalle. Muistomerkki on saanut nimensä siitä, että sen sekä pohjois- että eteläsivun reunoissa esiintyy siivekkäitä naishahmoja, jotka alun perin tulkittiin harpyijoiksi. Nykyisin niiden arvellaan olevan ennemmin seireenejä, jotka kantavat kuolleiden sieluja kuvaavia hahmoja manalaan. Nämä ovat mahdollisesti sotilaan surmaamia ihmisiä. Nykyisin tulkitaan usein, että kyseessä olisi perhehauta, ja friisin istuvat hahmot ovat hautaan haudattuja vainajia, joille muut hahmot tuovat uhreja. Friisi on ollut alun perin maalattu. Sen tausta on ollut sininen, ja hahmojen vaatteissa on käytetty ainakin punaista. Charles Fellows löysi haudan vuonna 1838. Hän siirrätti sen veistoskoristelut Lontooseen vuonna 1842. Tiedosto:The Harpy Tomb reliefs, about 480 BC, Xanthos, British Museum, London (8825525382).jpg|Reliefit British Museumissa. Tiedosto:The Harpy Tomb reliefs, north side, a warrior offers his helmet to a bearded man on a stool, at either end a harpy carrying a human figure, about 480 BC, Xanthos, British Museum, London (8814932419).jpg|Pohjoissivu: sotilas ojentaa kypäräänsä parrakkaalle miehelle, sivuilla seireenit vievät sieluja. Tiedosto:The Harpy Tomb reliefs, west side, three girls carrying offerings with enthroned female figures at either end, about 480 BC, Xanthos, British Museum, London (8814952745).jpg|Länsisivu, kolme tyttöä tuo uhreja, kummallakin sivulla istuvat naishahmot. Tiedosto:Harpy tomb lycia I (cropped).jpg|Eteläsivu: istuva hahmo ja nuorukainen, sivuilla seireenit vievät sieluja. == Lähteet == == Aiheesta muualla == Luokka:British Museumin kokoelmat Luokka:Haudat ja hautamuistomerkit Luokka:Ksanthoksen rakennukset ja rakennelmat